8. ΝΟΜΟΘΕΤ. ΔΙΑΤΑΓΜΑ υπ’ αριθ. 453 της 25/27 Φεβρ. 1970 (ΦΕΚ Α΄ 51)  Περί ενοποιήσεως ειδικοτήτων τινών Μονίμων Υπαξιωματικών Αεροπορίας, και ιδρύσεως Κέντρου Μετεκπαιδεύσεως αυτών.  Άρθρ.1.-1.Αι ειδικότητες Υπαξιωματικών Ναυτίλου και Ασυρματιστού Αέρος ενοποιούνται, εις ενιαίαν ειδικότητα υπό την ονομασίαν Ραδιοναυτίλοι. 2.Αι υφιστάμεναι εις τας ως άνω δύο διακεκριμένας ειδικότητας οργανικαί θέσεις ανήκουν εφεξής εις την νέαν ειδικότητα του Ραδιοναυτίλου και καταλαμβάνονται υπό των εχόντων τα νόμιμα προσόντα κατά τας ισχυούσας περί ιεραρχίας και προαγωγών διατάξεις. 3.Η αρχαιότης των υπηρετούντων Ανθυπασπιστών και Υπαξιωματικών κατά τα εν παρ. 1 του παρόντος ενοποιουμένων ειδικοτήτων δια την ένταξιν τούτων εις ενιαίαν επετηρίδα προσδιορίζεται ως ακολούθως, εκτός εάν η αρχαιότης αύτη έχει μεταβληθή συνεπεία στασιμότητος ή απωλείας αρχαιότητος κατά τας ισχυούσας περί ιεραρχίας, προαγωγών και καταστάσεων των μονίμων Υπαξιωματικών διατάξεις. α)Μεταξύ Υπαξιωματικών της αυτής διακεκριμένης ειδικότητος διατηρείται η υφισταμένη σειρά αρχαιότητος. β)Μεταξύ Ναυτίλων και Ασυρματιστών Αέρος βάσει της ημερομηνίας κτήσεως του κατεχομένου βαθμού, τηρουμένης της διατάξεως της παρ. 6 του άρθρ. 1 του Νόμ. 3819/1958. Δια Β.Δ/τος εφ’ άπαξ εκδοθησομένου μετ’ απόφασιν του Ανωτάτου Αεροπορικού Συμβουλίου, εντός τριμήνου από της δημοσιεύσεως του παρόντος εις την Εφημερίδα της Κυβερνήσεως, καθορισθήσεται η οριστική σειρά αρχαιότητος και η ένταξις εις ενιαίαν επετηρίδα των υπηρετούντων Ανθυπασπιστών και Υπαξιωματικών, κατ’ εφαρμογήν της παρ. 3 του παρόντος άρθρου. 5.Δια Β.Δ/τος εκδιδομένου μετ’ απόφασιν του Ανωτάτου Αεροπορικού Συμβουλίου καθορίζονται: α)Ο τρόπος εισόδου εις τα μόνιμα στελέχη της νέας ειδικότητος. β)Η ίδρυσις κέντρων μετεκπαιδεύσεως δια την μετεκπαίδευσιν των υπηρετούτων Υπαξιωματικών και ενοποιουμένων ειδικοτήτων.    γ)Τα προσόντα των υποψηφίων Σχολής ή κέντρου μετεκπαιδεύσεως, τα εξεταζόμενα μαθήματα, η διδακτέα ύλη, η διάρκεια φοιτήσεως ως και πάσα λεπτομέρεια αναγκαία δια την εφαρμογήν του παρόντος. Δια του άρθρ. 1 Π.Δ. 143/1974 (τόμ. 1 σελ. 116,73) ωρίσθη ότι τα ρυθμιζόμενα δια Π.Δ/τος θέματα της ανωτέρω παρ. 5 ρυθμίζονται εφεξής δι’ αποφάσεως του Υπ. Εθν. Αμύνης. Άρθρ.2.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως.   